CELEX: 52007PC0784
Language: fi
Date: 2007-12-06
Title: Ehdotus neuvoston päätös Maailman kauppajärjestön yleisneuvostossa vahvistettavasta yhteisön kannasta Kap Verden tasavallan liittymiseen Maailman kauppajärjestöön

Tärkeä oikeudellinen huomautus

|

52007PC0784

	[pic] | EUROOPAN YHTEISÖJEN KOMISSIO |Bryssel 6.12.2007KOM(2007) 784 lopullinen2007/0276 (ACC)EhdotusNEUVOSTON PÄÄTÖSMaailman kauppajärjestön yleisneuvostossa vahvistettavasta yhteisön kannasta Kap Verden tasavallan liittymiseen Maailman kauppajärjestöön(komission esittämä)PERUSTELUTYhteenveto Kap Verden WTO-jäsenyyttä koskevista ehdoistaI JOHDANTOMaailman kauppajärjestön WTO:n jäsenten ja Kap Verden tasavallan väliset neuvottelut Kap Verden jäsenyyttä koskevista ehdoista ovat loppuvaiheessaan. Tätä ovat edeltäneet kahdeksan vuotta kestäneet neuvottelut, jotka aloitettiin Kap Verden jätettyä WTO:n jäsenyyshakemuksen vuonna 1999. Ennen kuin EU voi virallisesti tukea Kap Verden jäsenyyttä, neuvoston on tehtävä päätös Kap Verden jäsenyysehtojen hyväksymisestä.Seuraavassa esitetään lyhyt kuvaus liittymisehdoista.II LYHYT KUVAUS KAP VERDEN WTO-JÄSENYYTTÄ KOSKEVISTA EHDOISTA ALOITTAINTavaratKap Verden teollisuustuotteisiin soveltamat tullit ovat keskimäärin 10,9 prosenttia. Alkuperäiset sidotut tullit ovat keskimäärin 17,7 prosenttia, mitä alennetaan 14,6 prosenttiin (lopullinen sidottu tulli) keskimäärin kolmessa vuodessa. Kaikista tariffinimikkeistä 60 prosenttiin sovelletaan enintään 15 prosentin tulleja. Noin 10 prosentissa nimikkeistä tulli jää yli 25 prosentin tasolle. Kaikista tulleista tulee sidottuja.Maataloustuotteiden alkuperäiset sidotut tullit ovat keskimäärin 15,1 prosenttia, mitä alennetaan 13,4 prosenttiin (lopullinen sidottu tulli) keskimäärin kolmessa vuodessa. Tullit ovat korkeimmat oluen ja alkoholittomien juomien aloilla, joiden lopullinen sidottu tulli on 55 prosenttia, sekä kivennäisvesien ja perunoiden aloilla, joiden lopullinen sidottu tulli on 35 prosenttia.Tullit ovat sangen alhaiset, kun otetaan huomioon, että Kap Verde kuuluu vähiten kehittyneisiin maihin. EY:n edellyttämä keskimääräinen tullitaso on vähiten kehittyneiltä mailta 30 prosenttia teollisuustuotteissa ja 40 prosenttia maataloustuotteissa. Kap Verde osallistuu talouskumppanuussopimusneuvotteluihin Länsi-Afrikan alueen jäsenenä, ja se on Länsi-Afrikan valtioiden talousyhteisön (ECOWAS) jäsen.PalvelutLiittymisneuvottelut kohdistuvat selkeästi myös palveluihin, joiden merkitys on ensiarvoisen suuri sekä EU:lle, joka maailman suurin palveluiden viejä, että Kap Verdelle, jonka talouden kehitykselle palvelut ovat tärkeitä. Kap Verden sitoumukset kattavat useita palveluiden aloja, jotka ovat olennaisen tärkeitä investointien houkuttelemiseksi ja talouden infrastruktuurin rakentamiseksi Kap Verden kehitystä ja kasvua varten. Näihin sisältyvät:Tietojenkäsittelypalvelut ja siihen liittyvät palvelut: Koko ala avataan.Televiestintäpalvelut: CV Telecomin monopolioikeuksien soveltaminen päättyy vuoden 2012 jälkeen. Lisäksi Kap Verde soveltaa televiestintäpalveluja koskevaa viiteasiakirjaa.Rakennusalan palvelut: Kap Verde on tehnyt erittäin merkittäviä sitoumuksia tällä alalla.Jakelupalvelut : Vaikka tietyt tuotteet (esimerkiksi jalometallit ja lääkkeet) jäävät sitoumusten ulkopuolelle ja osa omistamista koskevista rajoituksista jää voimaan vähittäiskaupan alalla, Kap Verde on tällä alalla tehnyt merkittäviä sitoumuksia.Ympäristöalan palvelut : Kap Verde on tehnyt täydet sitoumukset tällä alalla.Matka- ja matkailupalvelut: Kap Verden sitoumuksissa tällä alalla otetaan huomioon sen kehitystaso ja tunnustetaan alan merkitys Kap Verden taloudelle. Ravintoloihin sovelletaan omistusrajoituksia, ja matkatoimistoihin ja matkanjärjestäjiin sovelletaan yhteisyrityksiä koskevaa vaatimusta.Rahoituspalvelut: Kap Verde on tehnyt hyviä sitoumuksia useissa rahoituspalveluissa, myös pankki- ja vakuutuspalveluissa.Kuljetuspalvelut: Kap Verden sitoumuksilla myönnetään rajoittamaton pääsy kansainväliseen meriliikenteeseen (sekä matkustaja- että rahtiliikenteeseen) ja pääsy satamapalveluihin kohtuullisin ja tasapuolisin ehdoin.Pöytäkirjaan sisältyvät sitoumuksetJäsenyysvalmistelujen lopullisessa monenkeskisessä vaiheessa WTO:n jäsenet pyrkivät yhdessä varmistamaan kaupankäyntiin liittyvien Kap Verden lakien ja instituutioiden periaatteellisen yhteensopivuuden WTO:n sääntöjen ja sopimusten kanssa sisällyttämällä ne liittymisestä tehtyyn pöytäkirjaan ja työryhmän raporttiin. Seuraavat kohdat ovat erityisen merkittäviä EU:n kannalta:KaupankäyntioikeudetKap Verde on sitoutunut myöntämään liittymisen yhteydessä täydet kaupankäyntioikeudet ulkomaalaisille toimijoille. Kap Verde myös muuttaa kaupallisen alan lainsäädäntöään, joka koskee liiketoiminnan rekisteröimistä ja rekisteröintimaksuja, jotta kotimaisten ja ulkomaisten toimijoiden kohtelu sekä tuonti- ja vientitoiminnan kohtelu suhteessa muihin kaupallisen toiminnan lajeihin olisi tasapuolista.Määrälliset tuontirajoitukset ja lisenssijärjestelytKap Verde poistaa kaikki tuonnin määrälliset rajoitukset liittymispäivästä alkaen. Tuontilisenssijärjestelmä muutetaan samaten liittymisen myötä WTO:n sääntöjen mukaiseksi, mihin sisältyy myös sopimus tuontilisensioinnin menettelytavoista.TuetKap Verdellä on tällä hetkellä kaksi tukiohjelmaa, joissa myönnetään kiellettyjä vientitukia. Kap Verde on sitoutunut poistamaan kaikki kielletyt tuet asteittain vuoden 2009 loppuun mennessä.Alat, joille on pyydetty siirtymäkausiaTullausarvon määrittäminen: Kap Verde noudattaa WTO:n sopimusta tullausarvosta täysimittaisesti vuoden 2010 loppuun mennessä.Eläinten ja kasvien terveyttä koskevat toimenpiteet: Kap Verde noudattaa WTO:n sopimusta terveys- ja kasvinsuojelutoimista täysimittaisesti vuoden 2009 loppuun mennessä.Teollis- ja tekijänoikeudet: Kap Verde noudattaa TRIPS-sopimusta täysimittaisesti vuoden 2012 loppuun mennessä, lukuun ottamatta lääkealaa ja tietosuojaa, joilla täysi vaatimustenmukaisuus saavutetaan vuoden 2015 loppuun mennessä.III SUOSITUSToimittaessaan Kap Verden tasavallan WTO:hon liittymistä koskevat ehdot neuvostolle hyväksyttäväksi komissio katsoo, että ehtoihin sisältyy tasapainoinen ja samalla kunnianhimoinen markkinoiden avaamiseen liittyvien sitoumusten kokonaisuus, joka hyödyttää merkittävästi sekä Kap Verdeä että sen kumppaneita WTO:ssa.2007/0276 (ACC)EhdotusNEUVOSTON PÄÄTÖSMaailman kauppajärjestön yleisneuvostossa vahvistettavasta yhteisön kannasta Kap Verden tasavallan liittymiseen Maailman kauppajärjestöönEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan 1 ja 5 kohdan yhdessä 300 artiklan 2 kohdan toisen alakohdan kanssa,ottaa huomioon komission ehdotuksensekä katsoo seuraavaa:1.  Kap Verden tasavallan hallitus esitti 11 päivänä marraskuuta 1999 Maailman kauppajärjestön (WTO) perustamisesta tehdyn sopimuksen XII artiklan mukaisesti kyseiseen sopimukseen liittymistä koskevan hakemuksen.2.  Kap Verden liittymistä käsittelevä työryhmä perustettiin 17 päivänä heinäkuuta 2000, jotta voitaisiin sopia liittymisehdoista, jotka sekä Kap Verden tasavalta että WTO:n jäsenet voisivat hyväksyä.3.  Komissio on yhteisön puolesta neuvotellut yhteisölle erityisen tärkeistä sitoumuksista, jotka velvoittavat Kap Verden tasavaltaa markkinoiden kattavaan avaamiseen ja jotka esitetään Kap Verden tasavallan ja komission neuvottelijoiden 26 päivänä lokakuuta 2007 hyväksymässä muistiossa.4.  Mainitut sitoumukset on nyt sisällytetty Kap Verden tasavallan liittymisestä WTO:hon tehtyyn pöytäkirjaan.5.  Liittymisellä WTO:hon odotetaan olevan myönteinen ja kestävä vaikutus Kap Verden tasavallan talousuudistukseen ja kestävään kehitykseen.6.  Liittymisestä tehty pöytäkirja olisi tämän vuoksi hyväksyttävä.7.  WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken ja että WTO:n ministerikokous hyväksyy liittymisehdot WTO:n puolesta. WTO:n perustamissopimuksen IV artiklan 2 kohdassa määrätään, että ministerikokouksen istuntojen välisenä aikana yleisneuvosto huolehtii sen tehtävistä.8.  Sen vuoksi on tarpeen vahvistaa yhteisön kanta yleisneuvostossa,ON PÄÄTTÄNYT SEURAAVAA:Ainoa artikla9.  WTO:n yleisneuvostossa yhteisön kantana on, että Kap Verden tasavallan liittyminen WTO:hon hyväksytään.10.  Komissio esittää tämän yhteisen kannan yhteisön puolesta.Tehty Brysselissä … päivänä …kuuta ….Neuvoston puolestaPuheenjohtaja